Likumprojekts

**Grozījumi Civilprocesa likumā**

Izdarīt [Civilprocesa likumā](http://likumi.lv/ta/id/50500-civilprocesa-likums) (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr.; 2019, 52. nr.) šādus grozījumus:

1. Izteikt 34. panta pirmās daļas 7. punktu šādā redakcijā:

"7) par prasības nodrošinājuma pieteikumu vai pagaidu aizsardzības pieteikumu – 70 *euro*;".

2.  39. pantā:

papildināt pirmās daļas 7. punktu pēc vārdiem "prasības nodrošināšanu" ar vārdiem "vai pagaidu aizsardzību";

papildināt otro daļu pēc vārdiem "prasības nodrošināšanu" ar vārdiem "vai pagaidu aizsardzību".

3. Papildināt 40. panta pirmo daļu pēc vārdiem "prasības nodrošināšanu" ar vārdiem "vai pagaidu aizsardzību".

4. Papildināt 82.1 panta otro daļu pēc vārdiem "juridisko personu" ar vārdiem "tai skaitā ar tās saistīto vai koncerna sastāvā ietilpstošo juridisko personu".

5. Izteikt 19. nodaļas nosaukumu šādā redakcijā:

"**19. nodaļa**

**Prasības nodrošināšana un pagaidu aizsardzība**".

6. Izteikt 137. pantu šādā redakcijā:

"**137. pants. Prasības nodrošināšanas un pagaidu aizsardzības pamats un pieteikuma saturs**

(1) Prasības nodrošināšana ir tiesiskās aizsardzības līdzekļa piemērošana mantiska rakstura prasībās, ja ir pamats uzskatīt, ka tiesas sprieduma izpilde lietā varētu kļūt apgrūtināta vai neiespējama.

(2) Pagaidu aizsardzība ir tiesiskās aizsardzības līdzekļa piemērošana mantiska vai nemantiska rakstura prasībās, ja ir pamats uzskatīt, ka līdz nolēmuma spēkā stāšanās brīdim var tikt radīts prasītāja tiesību aizskārums, tas var būtiski palielināties vai atkārtoties, un ja tiesiskās aizsardzības līdzekļa piemērošana nepieciešama iespējamā kaitējuma novēršanai. Pagaidu aizsardzība ir tiesiskās aizsardzības līdzekļa piemērošana arī gadījumos, kad līdz nolēmuma spēkā stāšanās brīdim jānosaka strīdīgu attiecību pagaidu noregulējums, ja tas nepieciešams prasītājam iespējamo nelabvēlīgo seku novēršanai.

(3) Tiesa vai tiesnesis pēc prasītāja motivēta pieteikuma var pieņemt lēmumu par prasības nodrošināšanu vai pagaidu aizsardzības piemērošanu. Prasības nodrošināšanu un pagaidu aizsardzību var piemērot arī vienlaikus.

(4) Pieteikumā norādāms:

1) tās tiesas nosaukums, kurai iesniegts pieteikums;

2) prasītāja vārds, uzvārds, personas kods, deklarētā dzīvesvieta, bet, ja tādas nav, – dzīvesvieta; juridiskajai personai – tās nosaukums, reģistrācijas numurs un juridiskā adrese. Ja prasītājs piekrīt elektroniskajai saziņai ar tiesu vai tas ir šā likuma 56. panta 2.3 daļā minētais subjekts, norāda arī elektroniskā pasta adresi un, ja tas ir reģistrējies tiešsaistes sistēmā saziņai ar tiesu, ietver arī norādi par reģistrēšanos. Prasītājs papildus var norādīt arī citu adresi saziņai ar tiesu;

3) atbildētāja, trešās personas vārds, uzvārds, personas kods, deklarētā dzīvesvieta un deklarācijā norādītā papildu adrese, bet, ja tādas nav, – dzīvesvieta; juridiskajai personai – tās nosaukums, reģistrācijas numurs un juridiskā adrese. Atbildētāja personas kodu vai reģistrācijas numuru norāda, ja tas ir zināms;

4) prasītāja pārstāvja (ja prasību ceļ pārstāvis) vārds, uzvārds, personas kods un adrese saziņai ar tiesu; juridiskajai personai – tās nosaukums, reģistrācijas numurs un juridiskā adrese. Ja prasītāja pārstāvis, kura deklarētā dzīvesvieta vai norādītā adrese saziņai ar tiesu ir Latvijā, piekrīt elektroniskajai saziņai ar tiesu, norāda arī elektroniskā pasta adresi un, ja tas ir reģistrējies tiešsaistes sistēmā saziņai ar tiesu, ietver arī norādi par reģistrēšanos. Ja prasītāja pārstāvja deklarētā dzīvesvieta vai norādītā adrese ir ārpus Latvijas, papildus norāda elektroniskā pasta adresi vai paziņo par savas dalības reģistrēšanu tiešsaistes sistēmā. Ja prasītāja pārstāvis ir zvērināts advokāts, papildus norāda zvērināta advokāta elektroniskā pasta adresi;

5) prasības priekšmets;

6) mantiska rakstura prasībās – prasības summa;

7) prasības nodrošinājuma vai pagaidu aizsardzības līdzeklis, kuru prasītājs lūdz piemērot;

8) apstākļi, ar kuriem prasītājs pamato prasības nodrošināšanas vai pagaidu aizsardzības nepieciešamību.

(5) Pieteikumam pievienojami dokumenti, kas apstiprina apstākļus, ar kuriem pamatota prasības nodrošināšanas vai pagaidu aizsardzības nepieciešamība.

(6) Jautājumu par prasības nodrošināšanu vai pagaidu aizsardzību pieļaujams izskatīt jebkurā procesa stadijā, kā arī pirms prasības celšanas tiesā."

7. Papildināt 138. panta pirmās daļas 5. punktu pēc vārdiem "noteiktas darbības" ar vārdiem "vai pienākums atbildētājam noteiktā termiņā veikt noteiktas darbības".

8. Papildināt likumu ar 138.1 pantu šādā redakcijā:

"**138.1 pants. Pagaidu aizsardzības līdzekļi**

(1) Pagaidu aizsardzības līdzekļi ir:

1) atbildētājam piederošas kustamas mantas apķīlāšana;

2) aizlieguma vai citasatzīmes ierakstīšana zemesgrāmatā, attiecīgās kustamas mantas reģistrā vai citā publiskā reģistrā;

3) aizliegums atbildētājam veikt noteiktas darbības vai pienākums atbildētājam noteiktā termiņā veikt noteiktas darbības;

4) izpildu darbības atlikšana (arī aizliegums tiesu izpildītājam nodot naudu vai mantu piedzinējam vai parādniekam vai mantas pārdošanas apturēšana).

(2) Piemērojot pagaidu aizsardzības līdzekli – aizlieguma vai citas atzīmes ierakstīšanu zemesgrāmatā, attiecīgās kustamas mantas reģistrā vai citā publiskā reģistrā –, lēmumā norāda, kāda veida aizliegums vai atzīme ierakstāma."

9.  139. pantā:

izteikt panta nosaukumu šādā redakcijā:

"**139. pants.** **Prasības nodrošināšana un pagaidu aizsardzība pirms prasības celšanas**";

aizstāt pirmajā daļā vārdus "tiesību pēc saistības" ar vārdiem "prasības tiesību";

papildināt pantu ar 1.1 daļu šādā redakcijā:

"(11) Iespējamais prasītājs var lūgt pagaidu aizsardzību pirms prasības celšanas, ja sniedz pierādījumus, ka kavēšanās var radīt būtisku kaitējumu, un iesniegtie pierādījumi apliecina nepieciešamību steidzami piemērot pagaidu aizsardzību.";

papildināt otro daļu pēc vārdiem "prasības nodrošināšanu" ar vārdiem "vai pagaidu aizsardzību";

izslēgt otrajā daļā vārdu "nodrošināmā";

papildināt trešo daļu pēc vārdiem "prasības nodrošināšanu" ar vārdiem "vai pagaidu aizsardzību".

10. Papildināt 140. pantu ar 2.1 un 2.2 daļu šādā redakcijā:

"(21) Lietās, kurās prasības priekšmets ir naudas prasījums, tiesa vai tiesnesis, pieņemot lēmumu par prasības nodrošinājumu, uzliek par pienākumu prasītājam nodrošināt iespējamos zaudējumus atbildētājam 5 % apmērā no prasījuma summas, bet ne mazāk kā 70 *euro*, iemaksājot naudas summu tiesu izpildītāja depozīta kontā. Tiesa var pilnīgi vai daļēji atbrīvot no pienākuma nodrošināt zaudējumus, ja izņēmuma kārtā zaudējumu nodrošināšana nav atbilstoša lietas apstākļiem vai ievērojot fiziskās personas mantisko stāvokli.

(22) Ja šā panta 2.1 daļā uzliktais pienākums nav izpildīts un prasītājs nav iesniedzis tiesā tiesu izpildītāja izsniegtu apliecinājumu par naudas summas iemaksu viņa depozīta kontā tiesas vai tiesneša noteiktajā termiņā, tiesa vai tiesnesis pieņem lēmumu par prasības nodrošinājuma līdzekļa atcelšanu."

11. Papildināt likumu ar 140.1 pantu šādā redakcijā:

"**140.1 pants. Pagaidu aizsardzības jautājumu izskatīšana**

(1) Izlemjot jautājumu par pagaidu aizsardzību, tiesa vai tiesnesis ņem vērā prasības pirmšķietamo (*prima facie*) formālo juridisko pamatojumu un samērīgumu starp pušu tiesiskajām interesēm un pagaidu aizsardzības līdzekļa piemērošanas ietekmi uz tām.

(2) Pieteikumu par pagaidu aizsardzību tiesa vai tiesnesis izlemj 15 dienu laikā pēc pieteikuma saņemšanas, nerīkojot tiesas sēdi un iepriekš nepaziņojot lietas dalībniekiem. Ja tiesa vai tiesnesis atzīst par nepieciešamu noskaidrot papildu apstākļus, pieteikumu izlemj 15 dienu laikā pēc tā saņemšanas, pēc tiesas ieskataaicinot pieteicēju un iespējamos lietas dalībniekus ierasties uz tiesas sēdi. Šo personu neierašanās nav šķērslis pieteikuma izskatīšanai.

(3) Ja kavēšanās varētu radīt neatgriezenisku kaitējumu un nav nepieciešams pieprasīt papildu pierādījumus, pieteikumu par pagaidu aizsardzību tiesa vai tiesnesis izlemj ne vēlāk kā nākamajā dienā pēc lietas ierosināšanas vai, ja lieta jau ierosināta, ne vēlāk kā nākamajā dienā pēc pieteikuma saņemšanas, iepriekš nepaziņojot atbildētājam un citiem lietas dalībniekiem.

(4) Apmierinot pieteikumu par pagaidu aizsardzību, tiesa vai tiesnesis var uzdot prasītājam nodrošināt zaudējumus, kas atbildētājam varētu rasties sakarā ar pagaidu aizsardzības piemērošanu, un iemaksāt noteiktu naudas summu tiesu izpildītāja depozīta kontā vai iesniegt tiesā līdzvērtīgu garantiju. Ja prasītājs nav izpildījis uzlikto pienākumu vai nav iesniedzis tiesā tiesu izpildītāja izsniegtu apliecinājumu par naudas summas iemaksu viņa depozīta kontā tiesas vai tiesneša noteiktajā termiņā, tiesa vai tiesnesis pieņem lēmumu par pagaidu aizsardzības līdzekļa atcelšanu.

(5) Tiesa pēc lietas dalībnieka vai iespējamā lietas dalībnieka pieteikuma var aizstāt noteikto pagaidu aizsardzības līdzekli ar citu līdzekli.

(6) Apmierinot pieteikumu par pagaidu aizsardzības līdzekļa aizstāšanu ar citu līdzekli, tiesa var atkārtoti lemt par prasītājam saskaņā ar šā panta ceturto un astoto daļu uzlikto pienākumu.

(7) Pagaidu aizsardzību pēc puses motivēta pieteikuma var atcelt tā pati tiesa, kura piemērojusi pagaidu aizsardzību, vai tiesa, kuras lietvedībā atrodas lieta izskatīšanai pēc būtības. Izlemjot jautājumu par pagaidu aizsardzības atcelšanu, tiesa vai tiesnesis izvērtē šā panta pirmajā daļā norādītos nosacījumus, ņemot vērā puses iesniegtos pierādījumus un pamatojumu. Atbildētājs pieteikumā var ietvert pamatojumu par zaudējumiem, kas tam radušies piemērotā pagaidu aizsardzības līdzekļa dēļ vai varētu rasties, ja pagaidu aizsardzības līdzeklis netiek atcelts.

(8) Noraidot pieteikumu par pagaidu aizsardzības atcelšanu, tiesa vai tiesnesis vienlaikus var uzlikt prasītājam par pienākumu nodrošināt šā panta septītajā daļā minētos zaudējumus, iemaksājot tiesas noteiktu naudas summu tiesu izpildītāja depozīta kontā 20 dienu laikā no lēmuma pieņemšanas dienas.

(9) Noraidot prasību, atstājot prasību bez izskatīšanas vai izbeidzot tiesvedību, tiesa attiecīgajā nolēmumā atceļ pagaidu aizsardzību. Pagaidu aizsardzība ir spēkā līdz dienai, kad nolēmums stājas likumīgā spēkā.

(10) Apmierinot prasību, tiesa lemj par piemērotās pagaidu aizsardzības atcelšanu vai turpināšanu līdz sprieduma izpildei.

(11) Ja lēmums par pagaidu aizsardzību pieņemts pirms prasības celšanas un tiesas noteiktajā termiņā prasība nav celta, tiesa vai tiesnesis pēc iespējamā prasītāja vai lietas dalībnieka pieteikuma saņemšanas pieņem lēmumu par pagaidu aizsardzības atcelšanu.

(12) Pieteikumu par pagaidu aizsardzības līdzekļa atcelšanu vai aizstāšanu izlemj tiesas sēdē, iepriekš par to paziņojot lietas dalībniekiem. Šo personu neierašanās nav šķērslis pieteikuma izskatīšanai."

12.  141. pantā:

izteikt panta nosaukumu šādā redakcijā:

"**141. pants. Prasības nodrošinājuma un pagaidu aizsardzības jautājumos pieņemto lēmumu paziņošana un pārsūdzēšana**";

izteikt pirmo daļu šādā redakcijā:

"(1) Par šā likuma 140. panta trešajā daļā un 140.1 panta piektajā daļā minēto lēmumu, lēmumu, ar kuru noraidīts pieteikums par prasības nodrošināšanu vai pieteikums par pagaidu aizsardzību, un lēmumu, ar kuru noraidīts pieteikums par prasības nodrošinājuma vai pagaidu aizsardzības atcelšanu, kā arī tiesas lēmumu par zaudējumu nodrošināšanu, kas atbildētājam varētu rasties sakarā ar prasības nodrošināšanu vai pagaidu aizsardzību (140. panta otrā, 3.1 un 5.1 daļa un 140.1 panta ceturtā, sestā un astotādaļa), var iesniegt blakus sūdzību.";

papildināt 1.1 un otro daļu pēc vārdiem "prasības nodrošināšanu" ar vārdiem "vai pagaidu aizsardzību";

papildināt pantu ar trešo daļu šādā redakcijā:

"(3) Ja lēmums par pagaidu aizsardzības piemērošanu pieņemts bez atbildētāja vai citu lietas dalībnieku klātbūtnes, tiesa paziņo par šo lēmumu atbildētājam un citiem lietas dalībniekiem ne vēlāk kā nākamajā dienā pēc tam, kad saņemts tiesu izpildītāja paziņojums par pagaidu aizsardzības izpildi."

13.  142. pantā:

izteikt panta nosaukumu šādā redakcijā:

"**142. pants. Prasības nodrošinājuma un pagaidu aizsardzības jautājumos pieņemto lēmumu izpilde**";

izteikt pirmo, otro un trešo daļu šādā redakcijā:

"(1) Lēmums par prasības nodrošināšanu (140. panta pirmā daļa) un pagaidu aizsardzības piemērošanu (140.1 panta pirmā daļa) un lēmums par prasības nodrošinājuma atcelšanu (140. panta piektā un desmitā daļa) un pagaidu aizsardzības atcelšanu (140.1 panta septītā daļa) izpildāms nekavējoties pēc tā pieņemšanas.

(2) Lēmums par prasības nodrošināšanu un pagaidu aizsardzības piemērošanu, kas pieņemts ar šā likuma 140. panta otrajā daļā, 2.1 daļā vai 140.1 panta ceturtajā daļā noteikto nosacījumu, izpildāms pēc tam, kad prasītājs iemaksājis tiesas vai tiesneša noteikto summu tiesu izpildītāja depozīta kontā vai 140.1 panta ceturtajā daļā minētajā gadījumā – iesniedzis līdzvērtīgu garantiju. Izpildu dokumentu vai šā panta trešajā daļā minētā lēmuma norakstu izsniedz pēc tiesas noteiktās summas iemaksas vai līdzvērtīgās garantijas saņemšanas.

(3) Ja prasība nodrošināta ar vai pagaidu aizsardzība piemērota attiecībā uz nekustamo īpašumu vai kuģi vai ar aizlieguma vai citas atzīmes ierakstīšanu zemesgrāmatā, kustamas mantas reģistrā vai citā publiskā reģistrā, tiesa izsniedz prasītājam attiecīgā lēmuma norakstu ar uzrakstu, ka šis lēmuma noraksts izsniegts atzīmes ierakstīšanai zemesgrāmatā, kustamas mantas reģistrā vai citā attiecīgā publiskā reģistrā, bet kuģa aresta gadījumā – kuģa aizturēšanai ostā.";

papildināt ceturto daļu pēc vārdiem "prasības nodrošināšanu" ar vārdiem "vai pagaidu aizsardzības piemērošanu";

izteikt sesto daļu šādā redakcijā:

"(6) Lēmumu par prasības nodrošināšanu vai pagaidu aizsardzības piemērošanu, nosakot aizliegumu atbildētājam veikt noteiktas darbības vai pienākumu atbildētājam veikt noteiktas darbības, izpilda tiesu izpildītājs un paziņo tiesas lēmumu atbildētājam vai attiecīgajai trešajai personai pret parakstu vai nosūtot ierakstītā pasta sūtījumā.";

izteikt astoto un devīto daļu šādā redakcijā:

"(8) Piemērotā prasības nodrošinājuma un pagaidu aizsardzības atcelšana, ja prasības nodrošinājums vai pagaidu aizsardzība atcelta, izpildāma pēc tā tiesu izpildītāja rīkojuma, kurš izpildījis lēmumu par prasības nodrošināšanu vai pagaidu aizsardzību.

(9) Lēmumu par prasības nodrošinājuma vai pagaidu aizsardzības līdzekļa aizstāšanu izpilda tiesu izpildītājs, vispirms nodrošinot prasību ar aizstājošo līdzekli un pēc tam atceļot aizstāto līdzekli. Summu, kura iemaksāta tiesu izpildītāja depozīta kontā kā prasības nodrošinājuma līdzeklis, tiesu izpildītājs atmaksā, tikai pamatojoties uz tiesas nolēmumu."

14.  142.1 pantā:

izteikt panta nosaukumu šādā redakcijā:

"**142.1 pants. Rīcība ar prasības nodrošinājuma vai pagaidu aizsardzības ietvaros apķīlātu kustamu mantu, kas ātri bojājas**";

izteikt otrās daļas pirmo teikumu šādā redakcijā:

"Ja tiesu izpildītājs apķīlājis mantu, kura ātri bojājas, bet kuru tās realizācijas termiņā varētu būt iespējams pārdot, pēc tiesu izpildītāja lūguma tiesa, kas pieņēmusi lēmumu par prasības nodrošināšanu vai pagaidu aizsardzību, vai tiesa, kurā tajā laikā atrodas lieta, lemj par atļauju pārdot apķīlāto mantu, bet pārdošanā iegūto naudu, no kuras atskaitīti pārdošanas izdevumi, apķīlāt prasības nodrošināšanai vai pagaidu aizsardzībai.";

izteikt trešās daļas otro un trešo teikumu šādā redakcijā:

"Šādā gadījumā pārdošanā iegūtie naudas līdzekļi kalpo lietā kā prasības nodrošinājuma vai pagaidu aizsardzības līdzeklis. Par prasības nodrošināšanai vai pagaidu aizsardzībai apķīlātās kustamās mantas pārdošanu un pārdošanas rezultātiem tiesu izpildītājs paziņo tiesai, prasītājam un atbildētājam.";

papildināt ceturto daļu pēc vārdiem "prasības nodrošinājumu" ar vārdiem "vai pagaidu aizsardzību".

15. Izteikt 143. pantu šādā redakcijā:

"**143. pants. Ar prasības nodrošināšanu un pagaidu aizsardzību radīto zaudējumu atlīdzināšana**

Atbildētājs ir tiesīgs prasīt atlīdzību par zaudējumiem, kas viņam radušies sakarā ar prasības nodrošināšanu vai pagaidu aizsardzības piemērošanu, ja prasības nodrošinājums vai pagaidu aizsardzība ir atcelta šā likuma 140. panta astotajā daļā vai 140.1 panta vienpadsmitajā daļā noteiktajā gadījumā vai ja pret viņu celtā prasība ir noraidīta vai atstāta bez izskatīšanas, vai tiesvedība lietā izbeigta šā likuma 223. panta 2. un 4. punktā noteiktajos gadījumos."

16.Izteikt 220. pantu šādā redakcijā:

"**220. pants. Tiesas tiesības atstāt prasību bez izskatīšanas**

Tiesa var atstāt prasību bez izskatīšanas, ja:

1) prasītājs vai viņa pārstāvis atkārtoti neierodas tiesā un nav lūdzis izskatīt lietu viņa prombūtnē;

2) persona, kura ir viena no pusēm lietā, ir mirusi un gada laikā kopš tiesvedības apturēšanas nav uzsākta šīs personas mantojuma lieta."

17. Izteikt 250.2 panta otro daļu šādā redakcijā:

"(2) Pēc tiesneša lēmuma zemesgrāmatā izdarāma prasības nodrošināšanas vai pagaidu aizsardzības atzīme atbilstoši noteikumiem par prasības nodrošināšanu vai pagaidu aizsardzību."

18. Izteikt 434. panta 3.1 daļu šādā redakcijā:

(31) Ja attiecībā uz dažādiem lietas dalībniekiem termiņu kasācijas sūdzības iesniegšanai par apelācijas instances tiesas spriedumu nosaka gan saskaņā ar šā likuma [454. panta](https://m.likumi.lv/ta/id/50500#p454) pirmo vai otro daļu, gan 454. panta 2.1 daļu vai ja attiecībā uz visiem lietas dalībniekiem termiņu apelācijas sūdzībai par pirmās instances tiesas spriedumu nosaka saskaņā ar šā likuma 454. panta 2.1 daļu, apelācijas instances tiesas spriedums stājas likumīgā spēkā pēc tam, kad notecējis termiņš tā pārsūdzēšanai, termiņu skaitot no vēlākā sprieduma noraksta izsniegšanas datuma, ja nav iesniegta kasācijas sūdzība."

19. Papildināt 565. panta pirmo daļu ar 12. punktu šādā redakcijā:

"12) ja parādnieks ir miris un gada laikā no izpildu lietvedības apturēšanas nav uzsākta viņa mantojuma lieta."

20.Papildināt 566. panta trešo daļu pēc vārdiem "prasības nodrošināšanu" ar vārdiem "vai pagaidu aizsardzību".

21.Papildināt 567. panta otro daļu ar 7. punktu šādā redakcijā:

"7) kas ir trauksmes cēlēji un viņu radinieki ar šādu statusu celtajās prasībās, arī pieteikumos par prasības nodrošināšanu vai pagaidu aizsardzību."

22.611. pantā:

aizstāt 2.1 daļā vārdu "bankas" ar vārdu "kredītiestādes";

papildināt 2.1 daļu ar otro un trešo teikumu šādā redakcijā:

"Tiesu izpildītājs pieņem samaksai kredītiestādes pieprasījuma garantijas vēstuli, ja tai pievienots kredītiestādes lūgums par ķīlas tiesības nodibināšanu uz pārdoto nekustamo īpašumu un kredītiestādes un nosolītāja ķīlas līgums par nosolītā nekustamā īpašuma ieķīlāšanu, kā arī tiesu izpildītāja depozīta kontā veikta iemaksa valsts nodevas samaksai par ķīlas tiesības nostiprināšanu zemesgrāmatā. Šādā gadījumā tiesu izpildītājs pieteikumā par nekustamā īpašuma nostiprināšanu uz ieguvēja vārda norāda, ka, pamatojoties uz pieteikumam pievienoto kredītiestādes lūgumu, vienlaikus ar nekustamā īpašuma nostiprināšanu uz ieguvēja vārda nostiprināma arī hipotēka par labu kredītiestādei, kas izsniegusi attiecīgo garantiju.";

aizstāt 3.1 daļā vārdu "banka" (attiecīgā locījumā) ar vārdu "kredītiestāde" (attiecīgā locījumā).

23. Izteikt 613. panta astoto daļu šādā redakcijā:

"(8) Apmierinot pieteikumu par izsoles akta apstiprināšanu un nekustamā īpašuma nostiprināšanu uz ieguvēja vārda gadījumos, kad pirkuma summas samaksai izmantota kredītiestādes pieprasījuma garantijas vēstule, tiesa uz kredītiestādes lūguma pamata vienlaikus ar nekustamā īpašuma nostiprināšanu uz ieguvēja vārda nostiprina hipotēku par labu kredītiestādei, kas izsniegusi attiecīgo garantiju."

24. Izteikt 74. nodaļas nosaukumu šādā redakcijā:

"**74. nodaļa**

**Tiesas piespriestās mantas piespiedu nodošana un ar tiesas nolēmumu uzlikto darbību izpildīšana**".

25. 620. pantā:

izteikt panta nosaukumu šādā redakcijā:

"**620. pants. Sekas, kas rodas, ja neizpilda nolēmumu, kas uzliek parādniekam par pienākumu izpildīt noteiktas darbības**";

aizstāt visā pantā vārdu "spriedums" (attiecīgā locījumā) ar vārdu "nolēmums" (attiecīgā locījumā);

aizstāt ceturtajā daļā skaitli un vārdu "750 *euro*" ar skaitli un vārdu "3000 *euro*".

Ministru prezidenta biedrs,

tieslietu ministrs

J. Bordāns